stanford-oval/wikipedia huggingface dataset:
พระเจ้ากอนสตันดีโนสที่ 1 แห่งกรีซ
อภิเษกสมรส

พระองค์ขณะมีพระยศเป็นมกุฏราชกุมารกอนสตันดีโนส ทรงอภิเษกสมรสกับเจ้าหญิงโซฟีแห่งปรัสเซีย พระราชนัดดาในสมเด็จพระราชินีนาถวิกตอเรีย และพระราชภคินีในไคเซอร์วิลเฮ็ล์มที่ 2  เมื่อวันที่ 27 ตุลาคม ค.ศ. 1889 ณ กรุงเอเธนส์ และมีพระโอรสธิดา 6 พระองค์ ดังนี้
| พระนาม | พระราชสมภพ/ประสูติ | สวรรคต/สิ้นพระชนม์ | หมายเหตุ |
| --- | --- | --- | --- |
| พระเจ้าเยออร์ยีโอสที่ 2 | 20 กรกฎาคม 1890 | 1 เมษายน 1947 | อภิเษกสมรสกับ เจ้าหญิงเอลิซาเบธแห่งโรมาเนีย |
| พระเจ้าอาเลกซันโดรส | 1 สิงหาคม 1893 | 25 ตุลาคม  1920 | อภิเษกสมรสกับ อัสปาซียา มาโนส หรือ เจ้าหญิงอาเลกซันโดรสแห่งกรีซและเดนมาร์ก |
| เจ้าหญิงเฮเลน | 2 พฤษภาคม 1896 | 28  พฤศจิกายน 1982 | อภิเษกสมรสกับ มกุฎราชกุมารคาโรลแห่งโรมาเนีย, ต่อมาเป็นพระมหากษัตริย์แห่งโรมาเนีย |
| พระเจ้าปัฟโลส | 14 ธันวาคม 1901 | 6 มีนาคม 1964 | อภิเษกสมรสกับ เจ้าหญิงฟรีเดอรีเคอแห่งฮันโนเฟอร์ |
| เจ้าหญิงไอรีน | 13 กุมภาพันธ์ 1904 | 15 เมษายน 1974 | อภิเษกสมรสกับ เจ้าชายไอโมน ดยุกแห่งออสตา, ในนาม พระเจ้าโทมิสลาฟแห่งโครเอเชีย ใน 1941 ถึง 1943 |
| เจ้าหญิงแคทเธอรีน | 4 พฤษภาคม 1913 | 2 ตุลาคม 2007 | อภิเษกสมรสกับ พันตรี ริชาร์ด แคมเบลล์ (5 สิงหาคม 1911 – 5 เมษายน 1994) |

ในปี ค.ศ. 1916 ขณะที่สมเด็จพระราชาธิบดีและสมเด็จพระราชินีประทับอยู่ที่พระตำหนักในเมืองตาตอย ก็ได้เกิดเพลิงไหม้อันน่าฉงนขึ้น ซึ่งเผาทำลายพระตำหนักหลักและผืนป่าไปจำนวนมาก พระราชินีทรงฉวยเจ้าหญิงแคทเธอรีน พระธิดาองค์เล็กไว้ในอ้อมพระกรและทรงวิ่งไปในระยะหนึ่งไมล์ครึ่ง เพลิงไหม้โหมกระหน่ำอยู่ราว 48 ชั่วโมงและสงสัยกันว่าน่าจะเป็นฝีมือของพวกลอบวางเพลิง
ไบรโอไฟต์

| พืชไม่มีท่อลำเลียง |
| --- | --- |


การจำแนกชั้นทางวิทยาศาสตร์
อาณาจักร:: Plantae

ส่วน
 ลิเวอร์เวิร์ต (Marchantiophyta)  ฮอร์นเวิร์ต (Anthocerotophyta)  มอสส์ (Bryophyta)
ไบรโอไฟต์ คือพืชบกทั้งหมดที่ไม่มีท่อลำเลียง มันมีเนื้อเยื่อที่ล้อมรอบเป็นท่อคล้ายกับระบบท่อลำเลียง แต่ไม่มีเนื่อเยื่อส่วนท่อลำเลียงที่จะส่งผ่านของเหลว ไม่มีดอกและการสร้างเมล็ด ขยายพันธุ์ด้วยสปอร์ คำว่า bryophyte มาจากภาษากรีก βρύον - bruon, "ต้นมอสส์, สีเขียวหอยนางรม" < βρύω - bruo, "เปี่ยมไปด้วย, มาก" + φυτόν - fyton "ต้นไม้"
การแบ่งชั้น

ไบรโอไฟต์ประกอบไปด้วยสามกลุ่มด้วยกันคือ Marchantiophyta (ลิเวอร์เวิร์ต), Anthocerotophyta (ฮอร์นเวิร์ต) และ Bryophyta (มอสส์)
ปัจจุบันการศึกษาในพืชบกโดยทั่วไปแล้วแสดงเป็นสองรูปแบบ แบบแรกนั้นลิเวอร์เวิร์ตแยกออกไปเป็นอันดับแรก ตามมาด้วยฮอร์นเวิร์ต ในขณะที่มอสส์นั้นเป็นญาติใกล้ชิดกับ polysporangiates (รวมถึงพืชที่มีท่อลำเลียง) ในอีกรูปแบบหนึ่งคือ ฮอร์นเวิร์ตแยกออกไปเป็นอันดับแรก ตามมาด้วยพืชที่มีท่อลำเลียง ขณะที่มอสส์เป็นญาติใกล้ชิดกับลิเวอร์เวิร์ต สามกลุ่มดั้งเดิมถูกนำมาอยู่ร่วมกันทั้งสามชั้นในส่วนไบรโอไฟต์  อย่างไรก็ตามตั้งแต่สามกลุ่มของไบรโอไฟต์มาจากกลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม (paraphyletic) ทำให้ปัจจุบันถูกแบ่งใหม่ออกเป็นสามส่วนที่แยกจากกัน
การสืบพันธุ์

โดยทั่วไปแล้วพืชจำพวกนี้จะเป็นแกมีโทไฟต์ที่มีมีโครโมโซมหนึ่งชุด (haploid) กับมีโครงสร้างโครโมโซมสองชุด (diploid) เมื่อถึงคราวเป็นสปอโรไฟต์ ด้วยเหตุนี้เอง ไบรโอไฟต์จึงมีการสืบพันธุ์ต่างจากพืชชนิดอื่น มีการสืบพันธุ์สองประเภทในไบรโอไฟต์:
Dioicous ไบรโอไฟต์จะผลิตเพียงแค่แอนเทอริเดียม (อวัยวะเพศผู้) หรืออาร์คิโกเนียม (อวัยวะเพศเมีย) บนต้นเท่านั้น
Monoicous ไบรโอไฟต์จะผลิตแอนเทอริเดียมหรืออาร์คิโกเนียมทั้งคู่บนต้นเดียวกัน
ไบรโอไฟต์บางชนิดอาจเป็นทั้ง monoicous หรือ dioicous ขึ้นกับสภาพแวดล้อม
ดูเพิ่ม

Embryophyte
Marchantiophyta (ลิเวอร์เวิร์ต)
Anthocerotophyta (ฮอร์นเวิร์ต)
Bryophyta (มอสส์)
สภาพทางเพศของพืช
แหล่งข้อมูลอื่น

Glime, Janice M., 2007. Bryophyte Ecology, Volume 1.  Physiological Ecology. Ebook sponsored by Michigan Technological University and the International Association of Bryologists.
สองสมมุติฐานบนวิวัฒนาการชาติพันธุ์ของพืชบก (embryophyta)
พจนานุกรม ฉบับราชบัณฑิตยสถาน

พจนานุกรม ฉบับราชบัณฑิตยสถาน เป็นพจนานุกรมอธิบายศัพท์ภาษาไทยที่ราชบัณฑิตยสภา (ชื่อเดิมคือ ราชบัณฑิตยสถาน) จัดทำขึ้นเพื่อใช้เป็นมาตรฐานในการเขียนหนังสือไทยให้เป็นระเบียบเดียวกัน ไม่ลักลั่น โดยมีการปรับปรุงแก้ไขตามลำดับเรื่อยมา เมื่อราชบัณฑิตยสภาจัดพิมพ์พจนานุกรมรุ่นหนึ่ง ๆ แล้วเสร็จ จะเสนอคณะรัฐมนตรีเพื่อให้ออก ประกาศสำนักนายกรัฐมนตรี เรื่อง ระเบียบการใช้ตัวสะกด ให้หนังสือราชการและการศึกษาเล่าเรียนใช้ตัวสะกดตามพจนานุกรมรุ่นนั้น ๆ เสมอไป
พจนานุกรม ฉบับราชบัณฑิตยสถาน พ.ศ. 2542
ประวัติ

หนังสือปทานุกรมจัดจำหน่ายในปี พ.ศ. 2470 จัดทำโดยกระทรวงธรรมการ (ภายหลังเปลี่ยนชื่อเป็นกระทรวงศึกษาธิการ) เป็นหนังสือรวบรวมคำในภาษาไทยพร้อมอธิบายความหมาย แต่ยังมีข้อบกพร่องอยู่ กระทรวงธรรมการจึงได้จัดตั้งคณะกรรมการชำระปทานุกรมขึ้นเมื่อวันที่ 29 กันยายน พ.ศ. 2475 เพื่อพิจารณาแก้ไขเพิ่มเติมปทานุกรมดังกล่าว ภายหลังได้มีการสถาปนาราชบัณฑิตยสถานเมื่อ พ.ศ. 2477 จึงได้โอนงานจากคณะกรรมการชำระไปอยู่ในราชบัณฑิตยสถาน และเปลี่ยนชื่อจาก ปทานุกรม เป็น พจนานุกรม เนื่องจากเห็นว่าชื่อเดิมมีความหมายไม่ตรงกับลักษณะของหนังสือ
ฉบับต่าง ๆ

ปทานุกรม พ.ศ. 2470
พจนานุกรม ฉบับราชบัณฑิตยสถาน พ.ศ. 2493 ใช้เวลาปรับปรุงตั้งแต่ พ.ศ. 2475–2493 พิมพ์ครั้งแรก พ.ศ. 2493 ตีพิมพ์ทั้งหมด 20 ครั้ง จำนวนทั้งสิ้น 187,000 เล่ม
พจนานุกรม ฉบับราชบัณฑิตยสถาน พ.ศ. 2525 ใช้เวลาปรับปรุงตั้งแต่ พ.ศ. 2520–2522 จัดพิมพ์เนื่องในงานสมโภชกรุงรัตนโกสินทร์ 200 ปี พ.ศ. 2525 ตีพิมพ์ทั้งหมด 6 ครั้ง จำนวนทั้งสิ้น 280,000 เล่ม
พจนานุกรม ฉบับราชบัณฑิตยสถาน พ.ศ. 2542 ใช้เวลาปรับปรุงตั้งแต่ พ.ศ. 2525–พ.ศ. 2541 แต่ราชบัณฑิตยสถานตั้งใจจะจัดพิมพ์ในวโรกาสพระราชพิธีมหามงคลเฉลิมพระชนมพรรษา 6 รอบ พ.ศ. 2542 แต่มิได้แล้วเสร็จในเวลาดังกล่าว ทว่าในที่สุดจึงได้ปรับปรุงสำเร็จราว พ.ศ. 2544 โดยยังคงเรียกว่าฉบับ พ.ศ. 2542 พิมพ์ครั้งแรกเมื่อ พ.ศ. 2546 จำนวน 200,000 เล่ม
พจนานุกรม ฉบับราชบัณฑิตยสถาน พ.ศ. 2554 เริ่มปรับปรุงตั้งแต่ปี พ.ศ. 2546 แล้วเสร็จประมาณปี พ.ศ. 2555 พิมพ์ครั้งแรกเมื่อปี พ.ศ. 2556 จำนวน 100,000 เล่ม
แหล่งข้อมูลอื่น

ระบบสืบค้นพจนานุกรม ฉบับราชบัณฑิตยสถาน พ.ศ. ๒๕๕๔[ลิงก์เสีย]
ระบบสืบค้นพจนานุกรม ฉบับราชบัณฑิตยสถาน พ.ศ. ๒๕๔๒ เก็บถาวร 2009-03-03 ที่ เวย์แบ็กแมชชีน
สำนักงานคณะกรรมการคุ้มครองข้อมูลส่วนบุคคล

| --- | --- |
The Office of the Personal Data Protection Committee
ตราสัญลักษณ์
ภาพรวมสำนักงาน
ก่อตั้ง: 28 พฤษภาคม พ.ศ. 2562; 5 ปีก่อน (2562-05-28)
ประเภท: องค์การมหาชน
สำนักงานใหญ่: เลขที่ 120 หมู่ 3 อาคารรัฐประศาสนภักดี (อาคารบี) ชั้น 7 ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
บุคลากร: 50 คน (พ.ศ. 2566)
งบประมาณต่อปี: 400,380,300 บาท (พ.ศ. 2568)
ฝ่ายบริหารสำนักงาน: ศิวรักษ์ ศิวโมกษธรรม, เลขาธิการ ว่าง, รองเลขาธิการ ว่าง, รองเลขาธิการ ว่าง, รองเลขาธิการ
ต้นสังกัดสำนักงาน: กระทรวงดิจิทัลเพื่อเศรษฐกิจและสังคม
เว็บไซต์: เว็บไซต์ของสำนักงาน
สำนักงานคณะกรรมการคุ้มครองข้อมูลส่วนบุคคล (ย่อว่า สคส.; อังกฤษ: The Office of the Personal Data Protection Committee, PDPC) เป็นองค์การมหาชนแบบมีพระราชบัญญัติเฉพาะ ในสังกัดกระทรวงดิจิทัลเพื่อเศรษฐกิจและสังคม
ประวัติ

สำนักงานคณะกรรมการคุ้มครองข้อมูลส่วนบุคคล จัดตั้งขึ้นเมื่อวันที่ 28 พฤษภาคม พ.ศ. 2562 ตามพระราชบัญญัติคุ้มครองข้อมูลส่วนบุคคล พ.ศ. 2562 โดยมีวัตถุประสงค์เกี่ยวกับการคุ้มครองข้อมูลส่วนบุคคล รวมทั้งส่งเสริมและสนับสนุนให้เกิดการพัฒนาด้านการคุ้มครองข้อมูลส่วนบุคคลของประเทศ
ในวาระเริ่มแรก ให้สำนักงานปลัดกระทรวงดิจิทัลเพื่อเศรษฐกิจและสังคมทำหน้าที่สำนักงาน และให้รัฐมนตรีแต่งตั้งรองปลัดกระทรวงดิจิทัลเพื่อเศรษฐกิจและสังคมคนหนึ่งทำหน้าที่เลขาธิการจนกว่าจะมีการแต่งตั้งเลขาธิการ
ต่อมามีการแต่งตั้ง ศิวรักษ์ ศิวโมกษธรรม เป็นเลขาธิการ ที่มีหน้าที่รับผิดชอบในพระราชบัญญัติ
อำนาจและหน้าที่

สำนักงานคณะกรรมการคุ้มครองข้อมูลส่วนบุคคล มีอำนาจและหน้าที่ ดังนี้
จัดทำร่างแผนแม่บทการดำเนินงานด้านการส่งเสริม และการคุ้มครองข้อมูลส่วนบุคคล ที่สอดคล้องกับนโยบายยุทธศาสตร์ชาติ และแผนระดับชาติที่เกี่ยวข้อง รวมทั้งร่างแผนแม่บทและมาตรการแก้ไขปัญหาอุปสรรคการปฏิบัติตามนโยบายยุทธศาสตร์ชาติ และแผนระดับชาติดังกล่าวเพื่อเสนอต่อคณะกรรมการ
ส่งเสริมและสนับสนุนงานวิจัย เพื่อพัฒนาเทคโนโลยีที่เกี่ยวข้องกับการคุ้มครองข้อมูลส่วนบุคคล
วิเคราะห์และรับรองความสอดคล้องและความถูกต้องตามมาตรฐานหรือตามมาตรการหรือกลไกการกำกับดูแลที่เกี่ยวข้องกับการคุ้มครองข้อมูลส่วนบุคคล รวมทั้งตรวจสอบและรับรองนโยบายในการคุ้มครองข้อมูลส่วนบุคคล
สำรวจ เก็บ รวบรวมข้อมูล ติดตามความเคลื่อนไหวของสถานการณ์ด้านความคุ้มครองข้อมูลส่วนบุคคล และแนวโน้มการเปลี่ยนแปลงด้านการคุ้มครองข้อมูลส่วนบุคคล รวมทั้งวิเคราะห์และวิจัยประเด็นทางด้านการคุ้มครองข้อมูลส่วนบุคคลที่มีผลต่อการพัฒนาประเทศเพื่อเสนอต่อคณะกรรมการ
ประสานงานกับส่วนราชการ รัฐวิสาหกิจ ราชการส่วนท้องถิ่น องค์การมหาชน หรือหน่วยงานอื่นของรัฐที่เกี่ยวกับการคุ้มครองข้อมูลส่วนบุคคล
ให้คำปรึกษาแก่หน่วยงานของรัฐและหน่วยงานของเอกชนเกี่ยวกับการปฏิบัติตามพระราชบัญญัตินี้
เป็นศูนย์กลางในการให้บริการทางวิชาการหรือให้บริการที่เกี่ยวกับการคุ้มครองข้อมูลส่วนบุคคลแก่หน่วยงานของรัฐ หน่วยงานของเอกชนและประชาชน รวมทั้งเผยแพร่และให้ความรู้ความเข้าใจในเรื่องการคุ้มครองข้อมูลส่วนบุคคล
กำหนดหลักสูตรและฝึกอบรมการปฏิบัติหน้าที่ของผู้ควบคุมข้อมูลส่วนบุคคล เจ้าหน้าที่คุ้มครองข้อมูลส่วนบุคคล ลูกจ้าง ผู้รับจ้าง หรือประชาชนทั่วไป
ทำความตกลงและร่วมมือกับองค์กรหรือหน่วยงานทั้งในประเทศและต่างประเทศในกิจการที่เกี่ยวกับการดำเนินการตามหน้าที่และอำนาจของสำนักงาน
ติดตามและประเมินผลการปฎิบัติงานตามพระราชบัญญัตินี้
ปฏิบัติหน้าที่อื่นตามที่คณะกรรมการ คณะกรรมการกำกับสำนักงานคณะกรรมการคุ้มครองข้อมูลส่วนบุคคล คณะกรรมการผู้เชี่ยวชาญ หรือคณะอนุกรรมการมอบหมาย หรือตามที่กฎหมายกำหนด
หน่วยงานในสังกัด

สำนักงานคณะกรรมการคุ้มครองข้อมูลส่วนบุคคล มีโครงสร้างหน่วยงาน ดังต่อไปนี้
| --- | --- |
 คณะกรรมการคุ้มครองข้อมูลส่วนบุคคล  คณะกรรมการกำกับสำนักงานคณะกรรมการคุ้มครองส่วนบุคคล  คณะกรรมการผู้เชี่ยวชาญ:  ฝ่ายพัฒนาองค์กร  ฝ่ายตรวจสอบภายใน  ฝ่ายการคุ้มครองข้อมูลส่วนบุคคล  สำนักนโยบายและยุทธศาสตร์  สำนักตรวจสอบและกำกับดูแล  สำนักบริหารกลาง  
สำนักกฎหมาย
ศูนย์ให้คำปรึกษาและรับเรื่องร้องเรียน
สำนักส่งเสริมการคุ้มครองข้อมูลส่วนบุคคล
สำนักเทคโนโลยีสารสนเทศ
ศูนย์วิจัยและพัฒนา
เขตสายไหม

| เขตสายไหม |
| --- | --- |
เขต
การถอดเสียงอักษรโรมัน
 • อักษรโรมัน: Khet Sai Mai
ย่านสะพานใหม่ในปี 2550
คำขวัญ: อาคารคุ้มเกล้าตระการตา มาตรฐาน การศึกษากว้างไกล แพร่ไสวการเกษตร วิเศษการกีฬา ศรัทธาในคุณธรรม
แผนที่กรุงเทพมหานคร เน้นเขตสายไหม
พิกัด: 13°55′9″N 100°38′45″E﻿ / ﻿13.91917°N 100.64583°E﻿ / 13.91917; 100.64583
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 44.615 ตร.กม. (17.226 ตร.ไมล์)
ประชากร (2566)
 • ทั้งหมด: 210,954 คน
 • ความหนาแน่น: 4,728.32 คน/ตร.กม. (12,246.3 คน/ตร.ไมล์)
รหัสไปรษณีย์: 10220
รหัสภูมิศาสตร์: 1042
ที่อยู่ สำนักงาน: เลขที่ 222 หมู่ที่ 3 ถนนสุขาภิบาล 5 แขวงออเงิน เขตสายไหม กรุงเทพมหานคร 10220
เว็บไซต์: www.bangkok.go.th/saimai
 ส่วนหนึ่งของสารานุกรมประเทศไทย
สายไหม เป็นหนึ่งในห้าสิบเขตของกรุงเทพมหานคร และเป็นเขตที่มีจำนวนประชากรมากที่สุดเป็นอันดับ 2 รองจากเขตคลองสามวา
ที่ตั้งและอาณาเขต

เขตสายไหมตั้งอยู่บริเวณทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับอำเภอลำลูกกา (จังหวัดปทุมธานี) มีถนนลำลูกกา แนวรั้วหมู่บ้านการ์เด้นโฮมวิลเลจ คลองสอง และคลองหกวาสายล่างเป็นเส้นแบ่งเขต
ทิศตะวันออก ติดต่อกับอำเภอลำลูกกา (จังหวัดปทุมธานี) และเขตคลองสามวา มีคลองพระยาสุเรนทร์ (หนองใหญ่) เป็นเส้นแบ่งเขต
ทิศใต้ ติดต่อกับเขตบางเขน มีคลองออเป้ง (บึงพระยาสุเรนทร์) คลองหนองบัวมน คลองหนองตะแคง คลองหนองจอก และคลองหนองผักชี (ลำผักชี) เป็นเส้นแบ่งเขต
ทิศตะวันตก ติดต่อกับเขตดอนเมือง มีถนนพหลโยธินเป็นเส้นแบ่งเขต
ประวัติ

"สายไหม" เดิมเป็นชื่อของหมู่บ้านหนึ่งในตำบลคูคต อำเภอลำลูกกา จังหวัดปทุมธานี ต่อมาได้รับการยกฐานะขึ้นเป็น ตำบลสายไหม จนกระทั่งใน พ.ศ. 2484 ทางการได้โอนตำบลสายไหมมาอยู่ในเขตการปกครองของอำเภอบางเขน จังหวัดพระนคร เพื่อประโยชน์แก่การปกครองและราชการทหาร ต่อมากระทรวงมหาดไทยได้มีประกาศแบ่งพื้นที่บางหมู่บ้านทางด้านตะวันออกเฉียงใต้ของตำบลสายไหมไปตั้งเป็นตำบลออเงินเมื่อ พ.ศ. 2490 และขยายเขตสุขาภิบาลอนุสาวรีย์ให้ครอบคลุมมาถึงสองตำบลนี้เมื่อ พ.ศ. 2506
ครั้นใน พ.ศ. 2514 จังหวัดพระนครถูกยุบรวมกับจังหวัดธนบุรีและเปลี่ยนฐานะเป็นนครหลวงกรุงเทพธนบุรี ต่อมาใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกเขตการปกครองใหม่ด้วย ตำบลสายไหมเปลี่ยนแปลงฐานะเป็น แขวงสายไหม อยู่ในการปกครองของเขตบางเขน
ภายหลังในพื้นที่เขตบางเขนมีความเจริญมากขึ้นทั้งทางด้านเศรษฐกิจ การคมนาคม สาธารณูปโภค รวมทั้งมีประชากรหนาแน่นขึ้น เพื่อประโยชน์แก่การปกครอง การให้บริการของรัฐ และความสะดวกของประชาชน กระทรวงมหาดไทยจึงประกาศเปลี่ยนแปลงพื้นที่เขตบางเขน แยกพื้นที่ 3 แขวงทางตอนเหนือของเขตมาจัดตั้งเป็น เขตสายไหม ในวันที่ 14 ตุลาคม พ.ศ. 2540 และกรุงเทพมหานครได้ประกาศเปลี่ยนแปลงพื้นที่แขวงคลองถนนเพื่อความชัดเจนในการปกครองเมื่อวันที่ 7 พฤศจิกายน ปีเดียวกัน โดยประกาศทั้งสองฉบับให้มีผลบังคับตั้งแต่วันที่ 21 พฤศจิกายน เป็นต้นไป
การแบ่งเขตการปกครอง

เขตสายไหมแบ่งเขตการปกครองย่อยออกเป็น 3 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | สายไหม | Sai Mai | 18.659 | 80,736 | 4,326.92 |  |
| 2. | ออเงิน | O Ngoen | 13.516 | 44,067 | 3,260.36 |  |
| 3. | คลองถนน | Khlong Thanon | 12.440 | 86,151 | 6,925.32 |  |
| ทั้งหมด | ทั้งหมด | ทั้งหมด | 44.615 | 210,954 | 4,728.32 |  |
ประชากร

| สถิติประชากรตามทะเบียนราษฎร เขตสายไหม> ปี (พ.ศ.) | สถิติประชากรตามทะเบียนราษฎร เขตสายไหม> ประชากร | สถิติประชากรตามทะเบียนราษฎร เขตสายไหม> การเพิ่มและการลด |
| --- | --- | --- |
| 2540 | 131,179 | แบ่งเขต |
| 2541 | 136,103 | +4,924 |
| 2542 | 141,713 | +5,610 |
| 2543 | 145,892 | +4,179 |
| 2544 | 150,906 | +5,014 |
| 2545 | 155,252 | +4,346 |
| 2546 | 160,170 | +4,918 |
| 2547 | 161,723 | +1,553 |
| 2548 | 165,491 | +3,768 |
| 2549 | 169,109 | +3,618 |
| 2550 | 173,076 | +3,967 |
| 2551 | 176,376 | +3,300 |
| 2552 | 178,637 | +2,261 |
| 2553 | 183,333 | +4,696 |
| 2554 | 185,987 | +2,654 |
| 2555 | 188,163 | +2,176 |
| 2556 | 191,536 | +3,373 |
| 2557 | 194,511 | +2,975 |
| 2558 | 197,715 | +3,204 |
| 2559 | 200,374 | +2,659 |
| 2560 | 202,590 | +2,216 |
| 2561 | 204,532 | +1,942 |
| 2562 | 206,278 | +1,746 |
| 2563 | 207,272 | +994 |
| 2564 | 206,831 | -441 |
| 2565 | 208,928 | +2,097 |
| 2566 | 210,954 | +2,026 |
การคมนาคม

ถนนกาญจนาภิเษก
ถนนสายไหม (สุขาภิบาล 5)
ถนนสุขาภิบาล 5 (ถนนรัตนโกสินทร์สมโภช; ออเงิน)
ถนนเทพรักษ์ (พหลโยธิน–รัตนโกสินทร์สมโภช)
ทางพิเศษฉลองรัช
รถไฟฟ้าบีทีเอส สายสุขุมวิท (สถานีสะพานใหม่ สถานีโรงพยาบาลภูมิพลอดุลยเดช สถานีพิพิธภัณฑ์กองทัพอากาศ และ สถานีแยก คปอ.)
ถนนวัชรพล
ถนนเฉลิมพงษ์ (สายไหม–ลำลูกกา)
ถนนจตุโชติ
ถนนจันทรุเบกษา
ถนนเพิ่มสิน
ถนนเลียบคลองสอง (พหลโยธิน 54/1)
ซอยพหลโยธิน 52 (ทหารอากาศ)
ซอยพหลโยธิน 54/1 แยก 4 (วัดเกาะ)
ซอยพหลโยธิน 54/4 (กู้เกียรติ)
สถานที่สำคัญ

ประตูกรุงเทพ พลาซ่า
ตลาดทรัพย์เจริญ
ตลาดออเงิน
ตลาดสวัสดิการทหารอากาศ
สวนสาธารณะเฉลิมพระเกียรติ 72 พรรษามหาราชา
สวนน้ำสายไหม
ตลาดนัดวงศกร
ตลาดเทพทิพย์ (ขำสนิทพัฒน์)
วัดเจริญธรรมาราม (วัดศูนย์ฯ)
วัดหนองใหญ่
สถานศึกษา

| --- | --- |
 มหาวิทยาลัยนอร์ทกรุงเทพ วิทยาเขตสะพานใหม่  วิทยาลัยพยาบาลทหารอากาศ  วิทยาลัยเทคโนโลยีสยามบริหารธุรกิจ  โรงเรียนอนุบาลฤทธิยะวรรณาลัย  โรงเรียนฤทธิยะวรรณาลัย  โรงเรียนฤทธิยะวรรณาลัย ๒  โรงเรียนฤทธิยะวรรณาลัย ประถม  โรงเรียนกุลมาฒน์ศึกษา  โรงเรียนผ่องสุวรรณวิทยา สายไหม  โรงเรียนสายไหม (ทัศนารมย์อนุสรณ์)  โรงเรียนซอยแอนเน็กซ์ (กาญจนาภิเษก 2)  โรงเรียนสรการฤทธิรณ  โรงเรียนประชานุกูล (ขำสนิทอนุเคราะห์)  โรงเรียนวรนาทวิทยา:  โรงเรียนวัดเกาะสุวรรณาราม  โรงเรียนระเบียบศึกษา  โรงเรียนประเทืองทิพย์วิทยา  โรงเรียนประเทืองทิพย์วิทยา 2  โรงเรียนศิริวัฒน์วิทยา  โรงเรียนไทยรัฐวิทยา 75  โรงเรียนราษฎร์นิยมธรรม  โรงเรียนวัดหนองใหญ่  โรงเรียนออเงิน (อ่อน-เหม อนุสรณ์)  โรงเรียนวัดพรพระร่วงประสิทธิ์  โรงเรียนปัญโญทัย  โรงเรียนเอกวิทยา  โรงเรียนสารสาสน์วิเทศสายไหม (เอกตรา 2)
โรงพยาบาล

โรงพยาบาลภูมิพลอดุลยเดช
โรงพยาบาล บี.แคร์ เมดิคอลเซ็นเตอร์
โรงพยาบาลสายไหม (ในเครือโรงพยาบาลเซ็นทรัลเยนเนอรัล)
ศูนย์บริการสาธารณสุข 61
แหล่งข้อมูลอื่น

เว็บไซต์สำนักงานเขตสายไหม
เว็บไซต์กรุงเทพมหานคร: แหล่งท่องเที่ยวในเขตสายไหม เก็บถาวร 2007-03-10 ที่ เวย์แบ็กแมชชีน
แผนที่เขตสายไหม เก็บถาวร 2007-09-27 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
สิทธารถนคร

| สิทธารถนคร / ไภรหวา सिद्धार्थनगर / भैरहवा |
| --- | --- |
เทศบาล
ประตูลุมพินี
สิทธารถนคร / ไภรหวา
พิกัด: 27°30′N 83°27′E﻿ / ﻿27.500°N 83.450°E﻿ / 27.500; 83.450
ประเทศ:  เนปาล
จังหวัด: ลุมพินี
อำเภอ: รูปันเทหี
ตั้งเมืองเป็นทางการ: 1967
การปกครอง
 • ประเภท: สภานายกเทศบาล
 • นายกเทศบาล: อิษฏิยก อาห์มัด ข่าน (NC)
พื้นที่
 • ทั้งหมด: 36.03 ตร.กม. (13.91 ตร.ไมล์)
ประชากร (2021)
 • ทั้งหมด: 74,436 คน
 • ความหนาแน่น: 2,066 คน/ตร.กม. (5,350 คน/ตร.ไมล์)
เขตเวลา: UTC+5:45 (NST)
รหัสไปรษณีย์: 32900
รหัสพื้นที่: 071
เว็บไซต์: www.siddharthanagarmun.gov.np/ne
สิทธารถนคร (เนปาล: सिद्धार्थनगर; Siddharthanagar) หรือชื่อเดิมที่ยังคงใช้เรียกในปัจจุบัน ไภรหวา (เนปาล: भैरहवा; Bhairahawa) เป็นเทศบาลนครและศูนย์กลางการปกครองของอำเภอรูปันเทหี จังหวัดลุมพินี ประเทศเนปาล ตั้งอยู่ห่างไป 265 km (165 mi) จากกาฐมาณฑุ นครใกล้สุดคือลุมพินี สถานที่ประสูติของพระโคตมพุทธเจ้า ตั้งอยู่ห่างไป 25 km (16 mi) จากสิทธารถนคร เทศบาลนครมีอาณาเขตติดต่อหับประเทศอินเดียทางเมืองโสเนาลี อำเภอมหาราชกันจ์ รัฐอุตตรประเทศ
ชื่อเมืองที่ใช้ในปัจจุบันคือ สิทธารถนคร ประกาศใช้ครั้งแรกในปี 1977 กระนั้นคนส่วนใหญ่ยังคงเรียกเมืองนี้ด้วยชื่อเดิมซึ่งคือไภรหวา ชื่อเมือง สิทธารถนคร มาจากพระนามเมื่อประสูติของพระโคตมพุทธเจ้า ซึ่งคือ สิทธารถะ (หรือ สิทธัตถะ ในภาษาบาลี) เนื่องมาจากสถานที่ประสูติของพระพุทธองค์อยู่ห่างไป 25 กิโลเมตรจากเมืองนี้
ภูมิอากาศ

อุณหภูมิร้อนสุดที่มีบันทึกของสิทธารถนครอยู่ที่ 45.7 องศาเซลเซียส (114.3 องศาฟาเรนไฮต์) เมื่อ 7 มิถุนายน 2023 และอุณหภูมิต่ำสุดอยู่ที่ −1.1 องศาเซลเซียส (30.0 องศาฟาเรนไฮต์) เมื่อ 20 มกราคม 1971
| ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> เดือน | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ม.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ก.พ. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> มี.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> เม.ย. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> พ.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> มิ.ย. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ก.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ส.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ก.ย. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ต.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> พ.ย. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ธ.ค. | ข้อมูลภูมิอากาศของสิทธารถนคร (ท่าอากาศยานโคตมพุทธะ, 1991–2020)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 20.1 (68.2) | 25.4 (77.7) | 31.3 (88.3) | 36.2 (97.2) | 36.6 (97.9) | 35.5 (95.9) | 33.5 (92.3) | 33.7 (92.7) | 33.4 (92.1) | 32.6 (90.7) | 29.1 (84.4) | 23.5 (74.3) | 30.9 (87.6) |
| อุณหภูมิเฉลี่ยแต่ละวัน °C (°F) | 14.4 (57.9) | 18.2 (64.8) | 23.0 (73.4) | 28.2 (82.8) | 30.3 (86.5) | 30.7 (87.3) | 29.9 (85.8) | 29.9 (85.8) | 29.2 (84.6) | 26.6 (79.9) | 21.9 (71.4) | 16.9 (62.4) | 24.9 (76.8) |
| อุณหภูมิต่ำสุดเฉลี่ย  °C (°F) | 8.7 (47.7) | 10.9 (51.6) | 14.7 (58.5) | 20.2 (68.4) | 23.9 (75) | 25.9 (78.6) | 26.3 (79.3) | 26.0 (78.8) | 24.9 (76.8) | 20.6 (69.1) | 14.6 (58.3) | 10.2 (50.4) | 18.9 (66) |
| หยาดน้ำฟ้า มม (นิ้ว) | 20.8 (0.819) | 27.8 (1.094) | 18.7 (0.736) | 30.4 (1.197) | 87.6 (3.449) | 254.7 (10.028) | 498.1 (19.61) | 399.7 (15.736) | 216.8 (8.535) | 65.5 (2.579) | 4.9 (0.193) | 8.2 (0.323) | 1,633.2 (64.299) |
| วันที่มีหยาดน้ำฟ้าโดยเฉลี่ย (≥ 1.0 mm) | 2.5 | 2.2 | 1.7 | 2.5 | 6.5 | 11.9 | 18.3 | 16.1 | 10.9 | 3.2 | 0.4 | 0.5 | 76.7 |
แหล่งที่มา: World Meteorological Organization
ประชากร

ประชากรในปี 2001 อยู่ที่ 52,569, ในปี 2011 อยู่ที่ 64,566 และในปี 2021 อยู่ที 74,436
การศึกษา

โรงเรียนมัธยมเก่าแก่ในสิทธารถนครได้แก่ โรงเรียนรูปันเทหี ลีลาราม มา วี (Rupandehi Lilaram Ma Vi), ไภรหวา มา วี (Bhairahawa Ma Vi), ปากลีหวา มา วี (Paklihawa Ma Vi) สำหรับการศึกษาระดับอุดมศึกษา มีหลายสถาบัน เช่น วิทยาเขตรูปันเทหี, ไอเอเอเอส วิทยาเขตปากลีหวา, วิทยาลัยวิทยาศาสตร์การแพทย์สากล และ วิทยาเขตไภรหวา นมุนา
พระเจ้าสามแสนไท

| พระเจ้าสามแสนไท |
| --- | --- |
ครองราชย์: พ.ศ. 1914 - 1959
รัชกาลก่อนหน้า: พระเจ้าฟ้างุ้ม
รัชกาลถัดไป: พระยาล้านคำแดง
พระมเหสี: เจ้าหญิงงอฟ้า เจ้าหญิงน้อย
พระราชบุตร: 11 พระองค์
พระราชบิดา: พระเจ้าฟ้างุ้ม
สมเด็จพระเจ้าสามแสนไท หรือ สมเด็จพระเจ้าสามแสนไทไตรภูวนาถ (ลาว : ສົມເດັດພະເຈົ້າສາມແສນໄທໄຕພູວະນາດ)ทรงเป็นกษัตริย์พระองค์ที่ 2 แห่งอาณาจักรล้านช้าง พระองค์เป็นพระราชโอรสของพระเจ้าฟ้างุ้ม ประสูติเมื่อ พ.ศ. 1899 พระองค์ปกครองล้านช้างตั้งแต่ปี พ.ศ. 1914 ถึง 1959
เหตุการณ์ในรัชสมัย

เหตุการณ์สำคัญในรัชกาลนี้ได้แก่ ยกกองทัพไปปราบปรามเชียงใหม่ในรัชสมัยพญากือนา เจ้าเมืองเชียงใหม่ได้ยอมอ่อนน้อมและถวายพระนางแก้วอ่อนสอเป็นพระมเหสี อย่างไรก็ตาม ข้อมูลในการศึกครั้งนี้ไม่ปรากฏเอกสารหลักฐานในฝ่ายล้านนาเลย นอกจากนั้น สมเด็จพระบรมราชาธิราชที่ 1 ได้เสริมสร้างสัมพันธไมตรีกับหลวงพระบางโดยถวายพระนางแก้วยอดฟ้ากัลยาณีไปเป็นพระมเหสี นอกจากนั้น ในรัชกาลนี้ เมืองเชียงสาและเมืองเซียนก่อกบฏ พระองค์ได้ให้เจ้าเมืองเชียงขวางยกทัพไปปราบได้สำเร็จ ในรัชกาลของพระองค์ได้ส่งเสริมพระพุทธศาสนา สร้างวัดมโนรมย์ วัดอุโบสถ และจัดการปกครองโดยแยกฝ่ายทหารและพลเรือนออกจากกัน
พระราชโอรส

พระองค์มีพระราชโอรสที่สำคัญ 5 พระองค์ คือ
พระยาล้านคำแดง เกิดแต่เจ้านางน้อยนงเฮียว ทรงตั้งเป็นพระยาแสนเมืองนครหลวง เมื่อพระราชบิดาสวรรคตได้ขึ้นครองราชย์แทน
เจ้าลือไชย ทรงตั้งเป็นพระยาหมื่นบ้าน เจ้าเมืองกะบองหรือเมืองคำเกิดในปัจจุบัน ได้ขึ้นครองราชย์เป็นกษัตริย์หุ่นในยุคที่พระนางแก้วพิมพาอยู่เบื้องหลัง
เจ้าคำเต็มซ้า เกิดแต่เจ้านางแก้วสีดา เป็นพระยาเมืองปาก ครองเมืองปากห้วยหลวง ได้ขึ้นครองราชย์เป็นกษัตริย์หุ่นในยุคที่พระนางแก้วพิมพาอยู่เบื้องหลัง
เจ้าวังบุรี เกิดแต่พระนางแก้วยอดฟ้ากัลยาณี ตั้งเป็นพระยาขวาป่าสัก ครองเมืองเวียงจันทน์ ได้ขึ้นครองราชย์หลังจากปราบพระนางแก้วพิมพาไปได้แล้ว
เจ้าก้อนคำ เกิดแต่เจ้านางน้อยอ่อนสอ  ตั้งเป็นพระยาจิกคำ  เจ้าเมืองอ่อนสอ ได้ขึ้นครองราชย์เป็นกษัตริย์หุ่นในยุคที่พระนางแก้วพิมพาอยู่เบื้องหลัง
วัดเจติยาคีรีวิหาร

| วัดเจติยาคีรีวิหาร |
| --- | --- |
เจดีย์วัดภูทอก

ชื่อสามัญ: วัดเจติยาคีรีวิหาร (วัดภูทอก)
ที่ตั้ง: บ้านคำแคนพัฒนา หมู่ที่ 6  ตำบลนาแสง อำเภอศรีวิไล จังหวัดบึงกาฬ
ประเภท: วัดราษฎร์
นิกาย: ธรรมยุต
เจ้าอาวาส: พระอาจารย์จวน กุลเชฏโฐ
ความพิเศษ: วัดสายพระป่า
 สถานีย่อยพระพุทธศาสนา
วัดเจติยาคีรีวิหาร (วัดภูทอก) ตั้งอยู่ที่บ้านคำแคนพัฒนา หมู่ที่ 6 ตำบลนาแสง อำเภอศรีวิไล จังหวัดบึงกาฬ 43210 มีฐานะเป็นวัดราษฎร์
สภาพของวัด

วัดเจติยาคิรีวิหาร หรือ ภูทอกมีขนาดความสูง โดยวัดจากฐานถึงยอด 460 เมตร มีบันไดเรียงขึ้นตามชั้นต่าง ๆ 7 ชั้น และฐานชั้นที่ 6 วัดโดยรอบได้ 800 เมตร เป็นหน้าผาสูงชันมีที่ธรณีสงฆ์ 78 ไร่ 3 งาน 18 ตารางวา
ทิศเหนือ ยาว 192 เส้น 15 วา ติดต่อกับภูทอกใหญ่
ทิศใต้ ยาว 190 เส้น 10 วา ติดต่อกับถนนบ้านนาต้อง–บ้านศรีวิไล
ทิศตะวันออก ยาว 40 เส้น 10 วา ติดกับถนน ร.พ.ช. สายบึงกาฬ–บ้านโพธิ์หมากแข้ง
ทิศตะวันตก ยาว 35 เส้น 15 วา ติดกับทุ่งนาบ้านนาคำแคน–บ้านนาสะแบง